
                                              Nr.23/276/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind Programul Naţional de Autostrăzi şi Drumuri Expres (Rapide) pentru perioada 2011-2020 şi măsuri de reglementare a contractelor de antrepriză şi subantrepriză, transmis cu adresa nr.P.l.x 521 din 9 noiembrie 2010.

În conformitate cu prevederile Constituţiei României, republicată, Camera decizională pentru această propunere legislativă este Camera Deputaţilor.
.
PREŞEDINTE,

Iulian Iancu

                                           Nr.23/276/2010
R A P O R T

asupra propunerii legislative privind Programul Naţional de Autostrăzi şi Drumuri Expres (Rapide) pentru perioada 2011-2020 şi măsuri de reglementare a contractelor de antrepriză şi subantrepriză



În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru avizare şi dezbatere în fond cu propunerea legislativă privind Programul Naţional de Autostrăzi şi Drumuri Expres (Rapide) pentru perioada 2011-2020 şi măsuri de reglementare a contractelor de antrepriză şi subantrepriză, transmisă cu adresa nr.P.L.x 521 din 9 noiembrie 2010 şi înregistrat la comisie sub nr.23/276/2010 din 9 noiembrie 2010.

În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

Propunerea legislativă a fost respinsă de Senat în şedinţa din 22 septembrie 2010.

Propunerea legislativă a fost avizată favorabil de Consiliul Legislativ, cu adresa nr.312 din 29 martie 2010, cu observaţii şi propuneri.


Guverul, prin actul nr.1352 din 25 mai 2010, nu susţine adoptarea acestei propuneri legislative.

Această propunere a fost avizată negativ de Comisia pentru administraţie publică, amenajarea teritorioului şi echilibru ecologic, cu nr.26/1646 din 16 noiembrie 2010 şi avizată favorabil de Comisia juridică, de disciplină şi imunităţi şi Comisia pentru buget, finanţe şi bănci, cu nr.P.l.x521/2010 din 16 noiembrie 2010, respectiv nr.509 din 17 noiembrie 2010.

Propunerea legislativă are ca obiect de reglementare stabilirea Programului Naţional de Autostrăzi şi Drumuri Expres (Rapide) pentru perioada 2011-2020 şi unele măsuri de reglementare a contractelor de antrepriză şi subantrepriză. Potrivit Notei de fundamentare, în perioada 2011-2020 se vor finaliza 2460 km de drumuri pentru care se vor aloca aproximativ 22,9 miliarde euro, de la bugetul de stat, din fonduri europene şi din împrumuturi. Pentru îndeplinirea acestui obiectiv, se propune reorganizarea Companiei Naţionale de  Autostrăzi şi Drumuri Naţionale din România – S.A. şi înfiinţarea Companiei Naţionale de Autostrăzi din România şi a Companiei de Drumuri Naţionale din România.

La lucrările comisiei au fost prezenţi 29 deputaţi din totalul de  29 deputaţi membri ai comisiei.

Membrii Comisiei pentru industrii şi servicii au examinat proiectul de lege şi documentele conexe în şedinţa din 1 iunie 2011.

La şedinţa comisiei au participat, în calitate de invitaţi,  din partea Ministerului Transporturilor şi Infrastructurii domnul Eusebiu Pistru – secretar de stat şi doamna Carmen Pop – şef serviciu, iar din partea CNADNR doamna Livia Ahărăzeanu – consilier.
Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor respingerea propunerii  legislative privind Programul Naţional de Autostrăzi şi Drumuri Expres (Rapide) pentru perioada 2011-2020 şi măsuri de reglementare a contractelor de antrepriză şi subantrepriză.


Prin obiectul de reglementare şi conţinut, proiectul de lege se încadrează în categoria legilor ordinare.
                    PREŞEDINTE,                                         SECRETAR,
                     Iulian IANCU                                          Mircea Marin
Consilier parlamentar,
Ioan Bivolaru

